
מדינת ישראל

משרד המשפטים

הממונה על חוק חופש המידע

	ירושלים, יט שבט   תשע"ה 

	8 פברואר , 2015

	בתשובתך ציין נא:

	תיק מס' ת/ 8


לכבוד










שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 07/01/2015
לאחר בירור פנייתך הנני להשיבך כדלקמן:
בפתח הדברים נציין, כי בשנת 2011 החלה הפרקליטות במעבר לשימוש במערכת מחשוב חדשה, מעבר אשר נעשה באופן מדורג על ידי מחוזות הפרקליטות השונים. הואיל וחלק מהנתונים המבוקשים הוסבו ממערכת המחשוב הישנה למערכת החדשה, וחלק מהנתונים, לא הוזנו או הוזנו באופן מאד לא ממצה בשנים שקדמו לעליית מערכת המחשוב החדשה, הנתונים שלהלן מתייחסים לתקופה המבוקשת משנת 2010 ואילך כאשר מהימנות הנתונים משתפרת לאורך השנים. כמו כן, הואיל והזנת הנתונים נעשית באופן ידני ייתכנו אי דיוקים הנובעים מאופן ההזנה.
עוד נציין כי בשנה האחרונה משקיעה הפרקליטות מאמצים רבים לשיפור הנתונים הקיימים במערכת הממוחשבת ורמת דיוקם.
לגופה של הבקשה

לפי נתוני המערכת הממוחשבת, במהלך השנים 2010-2014 נפתחו בסה"כ 6 תיקי פרקליטות בגין ס' עבירה 352 לחוק העונשין, תשל"ז-1977 (להלן: "החוק"). להלן התייחסות לכל אחד מהתיקים:

תיק מס' 1 – נפתח בשנת 2010 במחוז דרום. הוחלט שלא להגיש כתב אישום בתיק.
תיק מס' 2 – נפתח בשנת 2010 במחוז ירושלים, הוגש כתב אישום והתיק נגמר בהרשעה מלאה.
תיק מס' 3 – נפתח בשנת 2011 במחוז מרכז. הוחלט שלא להגיש כתב אישום בתיק בעילה של נסיבות שאינן מצדיקות הגשת כתב אישום.

תיק מס' 4 – נפתח ב-2013 במחוז מרכז. הוחלט שלא להגיש כתב אישום בתיק בעילה של חוסר ראיות.

תיק מס' 5 - נפתח בשנת 2014 במחוז מרכז. הוחלט שלא להגיש כתב אישום בתיק בעילה של נסיבות שאינן מצדיקות הגשת כתב אישום.

תיק מס' 6 – נפתח ב-2014 במחוז דרום. הוגש כתב אישום, והתיק עדיין מתנהל.

במכתבך ביקשת לקבל מידע אודות המתלונן בתיק. ככלל, הפרקליטות מקבלת תיקי חקירה ממשטרת ישראל, הנפתחים בהתאם לחוק, בין אם בדרך של הגשת תלונה או בין אם בדרך אחרת הקבועה בחוק. על מנת לקבל מידע אודות תיקי חקירה ומתלוננים בשלב החקירה מוצע כי תפני למשטרת ישראל וזאת מכח סעיף 8(5) לחוק חופש המידע, התשנ"ח-1998. (להלן: "החוק").

כנגד החלטה זו יש בידך לעתור לבית המשפט לעניינים מנהליים מכח סעיף 17 לחוק 
באשר לשאלותייך הנוספות מיום 19.01.14:

מבדיקה במערכת הממוחשבת במחלקת עררים עלה, כי הוגש ערר אחד על תיק שנסגר בעבירה לפי ס' 352 לחוק. הערר הוגש בבקשה לשינוי עילת הסגירה ולא על עצם סגירת התיק, הערר נדחה.

נציין, כי סעיף העבירה לא מוזן באופן אחיד במערכת הממוחשבת של מחלקת עררים ולפיכך, יכול והוגשו עררים נוספים שאינם עלו בבדיקה הממוחשבת


בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

